в заявлението местонахождение, а в искането за изменение се посочва друга конкретна площ извън това местонахождение.
 ГЛАВА III
 СЕРТИФИЦИРАНЕ НА ЛОЗАРО-ВИНАРСКИТЕ ПРОДУКТИ
 Член 12
 Процедура и технически критерии, приложими към сертифицирането
 1.
 Процедурата за сертифициране, одобрение и проверка на вината без ЗНП или ЗГУ съгласно член 120, параграф 2, буква a) от Регламент (ЕС) No 1308/2013 изисква административни доказателства в подкрепа на верността на данните за винения сорт или сортове грозде или годината на производство, посочени върху етикета или съобщени при представянето на съответните вина.
 Освен това държавите членки могат да вземат решение за:
 a) органолептично изпитване на виното по отношение на мириса и вкуса с цел да се провери върху анонимни проби дали съществената характеристика на виното се дължи на използвания винен сорт или сортове грозде;
 б) аналитично изпитване в случай на вина, произведени само от един винен сорт грозде.
 Процедурата се извършва в държавата членка, в която се произвежда виното. При смеси от вина от различни държави членки, както е посочено в член 120, параграф 2, буква в) от Регламент (ЕС) No 1308/2013, сертифицирането може да се извършва от всяка от съответните държави членки.
 2.
 Сертифицирането се извършва чрез случайни и основани на риска проверки в съответствие с членове 36 и 37 от Делегиран регламент (ЕС) xxxx/xxx и глава VI от настоящия регламент.
 Разходите за сертифициране са за сметка на операторите, които са предмет на такова, освен когато държавите членки решат друго.
 3.
 Операторите, участващи в предлагането на пазара на лозаро-винарски продукти, произведени, преработени или бутилирани от тях, биват признати и получават разрешение от компетентните органи на държавите членки да удостоверяват произхода или мястото, откъдето идват продуктите, характеристиките, годината на производство или винения сорт или сортове грозде в съответствие с членове 11 и 12 от Делегиран регламент (ЕС) xxxx/xxx под надзора на компетентните органи, определени в съответствие с член 146 от Регламент (ЕС) No 1308/2013.
 ГЛАВА IV
 ВХОДЯЩ И ИЗХОДЯЩ РЕГИСТЪР
 Член 13
 Обхват и форма на регистъра
 1.
 Операторите, които трябва да водят входящия и изходящ регистър, наричан в настоящата глава „регистърът“, записват:
 а)
 въвеждането и изтеглянето на всяка партида лозаро-винарски продукти, посочени в член 147, параграф 2 от Регламент (ЕС) No 1308/2013, в или от техните помещения;
 б)
 категорията на продукта съгласно член 14;
 в)
 операциите, посочени в член 29 от Делегиран регламент (ЕС) xxxx/xxx, когато те се извършват в техните помещения.
 За всяко отбелязване в регистъра посочените в първа алинея оператори трябва да могат да представят един от придружаващите документи, посочени в член 10 от Делегиран регламент (ЕС) xxxx/xxx, или друг търговски документ, който е придружавал съответната пратка.
 2.
 Регистърът приема една от следните форми:
 а)
 трайно прикрепени листове хартия с последователна номерация;
 б)
 електронен запис, представен в съответствие с подробните правила, определени от компетентните органи;
 в)
 подходяща модерна счетоводна система, одобрена от компетентните органи;
 г)
 съвкупност от придружаващи документи, съдържащи датата, на която са изготвени или приети от търговците.
 Въпреки това държавите членки могат да предвидят, че воденият от производителите регистър може да бъде под формата на записки на обратната страна на декларациите за